তুষাৰ শুভ্ৰ হিমালয়ৰ বাগৰি অহা শিল ভেটি আই টি বি পিৰ জোৱানে চলিত অমৰনাথ যাত্ৰাৰ তীৰ্থযাত্ৰীৰ দলক আগুৱাই নিয়া দৃশ্যৰ এটা ভিডিঅ'ই দেশজুৰি চৰ্চা লাভ কৰিছে।
ভিডিঅ'টোত অমৰনাথগামী বাল্তাল পথৰ গান্দেৰবালত এটা অতি ওখ জলপ্ৰপাতৰ পৰা শিল বাগৰি অহা দেখা গৈছে। ভিডিঅ'টোৰ প্ৰচাৰিত হোৱাৰ পিছৰে পৰা অসংখ্য লোকে চ'চিয়েল মিডিয়াত ইয়াক চেয়াৰ কৰাৰ লগতে জোৱানসকলৰ কষ্টৰ প্ৰশংসা কৰা দেখা গৈছে।
বালতালকে ধৰি দুটা দুৰ্গম পথেৰে অমৰনাথ যাত্ৰীসকলে যাত্ৰা কৰে। ১৪ কিঃ মিঃ দীঘল বালতাল পথচোৱা চমু হোৱাৰ বিপৰীতে মূল পৰম্পৰাগত পথটো হৈছে অনন্তনাগৰ ৩৬ কিঃ মিঃ দীঘল পেহেলগাম পথ।
১ জুলাইৰ পৰা কঠোৰ নিৰাপত্তাৰ মাজত আৰম্ভ হোৱা তীৰ্থযাত্ৰাটোত আই টি বি পিৰ জোৱানসকলে অশেষ কষ্টৰে যাত্ৰীসকলক সেৱা আগবঢ়াইছে।
কোনোবাৰত জোৱানসকলে যদি অসুস্থ কোনোবা যাত্ৰীক পিঠিত লৈ গৈছে, আন কোনোবাৰত আকৌ ঔষধ বা অক্সিজেন মুখা লগাই যাত্ৰীক চিকিৎসা আগবঢ়াইছে।
চলিত অমৰনাথ যাত্ৰা অহা ১৫ আগষ্টত সামৰণি পৰিব।
কাশ্মীৰৰ ৩৮৮০ মিটাৰ উচ্চতাত অৱস্থিত অমৰনাথ গুহা দৰ্শনৰ বাবে প্ৰতি বছৰে কেইবা হাজাৰ তীৰ্থযাত্ৰীৰ সমাগম হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
